En Netto-butik i Brønderslev blev sidst i november udsat for røveri.  To unge mænd kom ind i butikken og truede personalet med pistollignende genstande. Derefter fik de udleveret et ukendt kontantbeløb og forsvandt på en knallert. Politiet var massivt på stedet med flere patruljer, og de kunne kort efter anholde den én af de to gerningsmænd. Tirsdag har Nordjyllands Politi så fået fat i den formodet medgerningsmand.  Han skal fremstilles i grundlovsforhør i retten i Hjørring i løbet af onsdag.

Referat:
Politiet har anholdt formodet medgerningsmand til røveriet mod Netto i Brønderslev i november. Han fremstilles i grundlovsforhør onsdag.